OpenLLM-France/wikimedia huggingface dataset:
# Narcís Sayrach i Fatjó dels Xiprers

Narcís Sayrach i Fatjó dels Xiprers va ser un historiador, promotor cultural i activista cívic català. El 2003 va rebre la Creu de Sant Jordi per la seva sostinguda aportació al redreçament de Catalunya des del punt de vista social, cultural i lingüístic, amb especial atenció als sectors més desafavorits. I també, singularment, per la destacada tasca de difusió de la figura de Sant Jordi a través de diverses publicacions i d'iniciatives com l'associació Amics de Sant Jordi, de la qual fou president. El seu fons personal, format per material sonor i gràfic divers al voltant de la figura de Sant Jordi, es conserva a la Biblioteca de Catalunya

## Obres

* El Patró Sant Jordi: història, llegenda, art (1996)
* Petita història de Sant Jordi amb Pilarín Bayés (1997)
* Quan tot estava per fer (2006)

## Referències

* ↑ Creus de Sant Jordi, 2003

## Enllaços externs

* Fons Narcís Sayrach de la Biblioteca de Catalunya.
# Arèola

* Per a altres significats, vegeu «Arèola (desambiguació)».
En anatomia, el terme arèola (del llatí areola, diminutiu d'area, «lloc obert») es fa servir per a descriure qualsevol àrea circular petita, com per exemple la pell acolorida que envolta el mugró. També es fa servir per a descriure altres àrees circulars com la que envolta un punt o zona inflamats.

## Glàndules

La pell de l'arèola és una mica més aspra que la resta del pit, i s'hi troben els conductes de les glàndules mamàries. Observant un mugró adult detingudament es poden localitzar entre 15 i 20 petites obertures (conductes lactífers) disposades al seu voltant d'on surt la llet durant la lactància. Hi ha altres obertures que són les glàndules sebàcies (glàndules de Montgomery), que produeixen certa lubricació oliosa durant l'alletament.

## Color i mida

No totes les arèoles tenen el mateix color, sinó que comprenen la gamma que va des del rosa clar fins al marró fosc, depenent del color de la pell de cada persona, havent-hi variacions fins i tot dins de la mateixa persona. Durant l'embaràs tendeix a enfosquir-se, recuperant el seu antic to un cop que s'ha produït el naixement, encara que acostuma a quedar-se amb la nova coloració. La mida també varia, no totes les arèoles són iguals. S'estableix la mida mitjana entre els 15 i els 40 mil·límetres de diàmetre. W. Masters i V. Johnson, prestigiosos sexòlegs nord-americans van arribar a la conclusió, després de molts anys d'estudi sobre el cos de la dona, que la mida de l'arèola no va en consonància amb el volum de la mama. Així, es pot donar el cas de grandes volums amb petites arèoles i viceversa. Van establir els següents valors per a definir-ne la mida normal:
* Arèola petita: entre 1 i 2 centímetres de diàmetre
* Arèola mitjana/normal: entre 2 i 4 centímetres de diàmetre
* Arèola gran: de 4 a 6 centímetres
* Arèola gegant: més de 6 centímetres.
Sobre un estudi de 1.600 dones, la mida mitjana va quedar establerta en 40 mil·límetres.

## Zona erògena

La zona que ocupa el mugró i l'arèola és una de les qualificades com a erògenes: és molt sensible a les carícies i recórrer-la amb la llengua pot resultar molt estimulant, per la qual cosa hom l'inclou dins dels jocs eròtics previs a una relació sexual.

## Bibliografia

* Master, W. Johnson, V. y Kolodny, R.C. (1987). La sexualidad humana. Barcelona: Grijalbo.
* Usandizaga, J.A. (1990). Bases anatómicas y fisiológicas de la sexualidad y la reproducción humana. Madrid: Fundación Universidad Empresa.
* Fuertes, A. y Sánchez, F. (1997). Aproximaciones al estudio de la sexualidad. Salamanca: Amarú.
* Castelo-Branco, C. (2005). Sexualidad Humana. Madrid: Editorial Médica Panamericana.
Viccionari
# Collins (Iowa)

Collins és una població dels Estats Units a l'estat d'Iowa. Segons el cens del 2000 tenia 499 habitants.

## Demografia

Segons el cens del 2000, Collins tenia 499 habitants, 207 habitatges, i 129 famílies. La densitat de població era de 393,2 habitants per km².
Dels 207 habitatges en un 26,1% hi vivien nens de menys de 18 anys, en un 54,1% hi vivien parelles casades, en un 5,8% dones solteres, i en un 37,2% no eren unitats familiars. En el 31,9% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,06.
Per edats la població es repartia de la següent manera: un 25,7% tenia menys de 18 anys, un 8,2% entre 18 i 24, un 26,7% entre 25 i 44, un 19,8% de 45 a 60 i un 19,6% 65 anys o més.
L'edat mediana era de 36 anys. Per cada 100 dones de 18 o més anys hi havia 89,3 homes.
La renda mediana per habitatge era de 37.917 $ i la renda mediana per família de 42.422 $. Els homes tenien una renda mediana de 29.904 $ mentre que les dones 23.229 $. La renda per capita de la població era de 20.284 $. Entorn del 3,7% de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Collins». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Collins». American Fact Finder. Oficina del Cens dels Estats Units, 12-01-2010.
Viccionari
# Teppe Zagheh

Teppe Zagheh (persa: تپه زاغه) és un jaciment arqueològic d'època neolítica situat a prop de Qazvin, Iran. Es tracta d'un assentament urbà primerenc.

## Cronologia

Tradicionalment s'havia datat la seva fundació vers el 6500 aC. Després de la reexcavació del jaciment l'any 2001, es van obtenir noves dates a través del radiocarboni que en van matisar la conologia. Aquestes noves dades van indicar que el lloc s'havia fundat c. 5370–5070 aC i s'havia abandonat c. 4460–4240 aC.Pertànyer, per tant, a un sol període històric, el calcolític de transició.

## Descripció

Els edificis de l'assentament podrien haver estat habitats ja al VI mil·lenni, tot i que hi ha desacord sobre la cronologia. Les cases de Zaghe (21 trobades) eren construïdes amb maons de fang. També s'utilitzaven murs d'argila trepitjada, que per la seva poca durabilitat només servien per separar habitacions o per tancar jardins.
Els constructors de Teppe Zaghe utilitzaven argila, que era el material de construcció més fàcilment disponible, per fer maons de tova. També utilitzaven plantes triturades com la palla i verdures barrejades amb grava com a morter. Feien els maons de fang sense motlle. Les superfícies de les parets i el sostre estaven arrebossats amb una barreja de palla i argila. El guix d'una casa estava decorat amb colors. La decoració de les parets era geomètrica en colors vermell, blanc, negre i groc. La part davantera de l'entrada d'aquesta casa estava pavimentada amb peces de ceràmica.
A Zaghe s'hi va trobar un gran edifici. Ezzatollah Negahban creu que aquest edifici es va utilitzar com a temple perquè, entre d'altres elements hi havia alguns llocs per seure, figures de déus i estava decorat amb banyes de cabra, igual que a Çatalhöyük a Turquia.

## Cultura material

S'hi van trobar moltes peces petites d'argila, utilitzades com a objectes per a comptar. Tenen diverses formes i són similars a les peces d'altres jaciments neolítics. Aquestes peces de Teppe Zagheh estan datades tipològicament entre el 6500 i el 5500 aC. Probablement, doncs, hi va haver dos períodes d'ocupació.
Les figuretes d'argila trobades a Mehrgarh (Pakistan), un important precursor de la civilització de la vall de l'Indus, s'assemblen a les descobertes a Teppe Zagheh i a Jeitun al Turkmenistan (VI mil·lenni aC).

## Referències

* ↑ Nashli, Potts i Wong, 2005, p. 3-82.
* 1 2 Moghimi, Niloufar; Nashli, Hassan Fazeli «Counting objects: new evidence from Tepe Zagheh, Qazvin plain, Iran». Antiquity Journal, 2013.
* 1 2 3 Pirnia i Memarian, 2007, p. 41.
* ↑ Jarrige, 2008, p. 155-166.

## Bibliografia

* Jarrige, C. «The figurines of the first farmers at Mehrgarh and their offshoots». Pragdhara, 18, 2008.
* Pirnia, Mohammed Karim; Memarian, Gholamhosseyn. Sabkschenāssi ye Memāri e Irāni. Sorush-e-Danesh, 2007. ISBN 964-96113-2-0, S. 41.
# Districte de Palma

El Districte de Palma és un districte de Moçambic, situat a la província de Cabo Delgado. Té una superfície 3.576 kilòmetres quadrats. En 2015 comptava amb una població de 52.269 habitants. Engloba algunes illes de l'arxipèlag de les Quirimbas: Metundo, Vamizi, Queramimbi, Rongui i Tecomaji. Limita al nord i nord-oest amb Tanzània a través del riu Rovuma, a l'oest amb el districte de Nangade, al sud amb el districte de Mocímboa da Praia i a l'est amb l'oceà Índic.

## Divisió administrativa

El districte està dividit en quatre postos administrativos (Olumbe, Palma, Pundanhar e Quionga), compostos per les següents localitats:
* Posto Administrativo d'Olumbe:
** Olumbe, e
** Quissengue
* Posto Administrativo de Palma:
** Mute, e
** Palma
* Posto Administrativo de Pundanhar:
** Nhica Rovuma
* Posto Administrativo de Quionga:
** Quirinde

## Referències

* ↑ Instituto Nacional de Estatística
# Adamsville (Ohio)

Adamsville és una població al comtat de Muskingum a l'estat d'Ohio. En el Cens de 2010 tenia 114 habitants i una densitat poblacional de 830,48 persones per km².

## Geografia

Adamsville està situada en les coordenades 40° 4′ 8″ N 81° 52′ 58″ O. Segons l'Oficina del Cens dels Estats Units, Adamsville té una superfície total de 0,14 km², la qual 0,14 km² corresponen a terra ferma i (0%) 0 km² és aigua.

## Demografia

Segons el cens de 2.010,4 hi havia 114 persones residint a Adamsville. La densitat de població era de 830,48 hab./km². Dels 114 habitants, Adamsville estava compost pel 99,12% blancs, el 0% eren afroamericans, el 0% eren amerindis, el 0% eren asiàtics, el 0% eren illencs del Pacífic, el 0% eren d'altres races i el 0,88% pertanyien a dues o més races. Del total de la població el 0% eren hispans o llatins de qualsevol raça.

## Referències

* ↑ Navarro, Lois. «United States Board on Geograohic Names». U.S. Department of the Interior. [Consulta: 13 maig 2014].
# FK Sloga Jugomagnat Skopje

El FK Sloga Jugomagnat Skopje (en macedònic ФК Слога Југомагнат) fou un club de futbol macedoni de la ciutat de Skopje.

## Història

Evolució del nom:
* 1927: Zafer FC
* 1945: Sloga Skopje
* 1992: Sloga Jugomagnat Skopje
* 2012: es fusiona amb FK Albarsa per crear el FK Shkupi

## Palmarès

* Lliga macedònia de futbol: 3
** 1999, 2000, 2001
* Copa macedònia de futbol: 3
** 1996, 2000, 2004

## Enllaços externs

* Web de seguidors (albanès)

## Referències

* ↑ «Macedonia - List of Champions». rsssf.com. [Consulta: 9 abril 2017].
* ↑ «Macedonia - List of Cup Finals». rsssf.com. [Consulta: 9 abril 2017].
# Neoperla atropennis

Neoperla atropennis és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Malèsia: l'illa de Mindanao (les illes Filipines).

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Banks, 1924. Bull. Mus. Comp. Zool. 65(12):428.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Claassen, 1940. Mem. Cornell agric. Exp. Sta. 232:157.
* Jewett, 1958. Field. Zool. 42:428.
* Illies, 1966. Das Tierreich 82:268.

## Enllaços externs

* Encyclopedia of Life (anglès)
# Tauroescites

Els tauroescites (en llatí tauroscythae, en grec antic Ταυροσκύθαι) eren un poble de la Sarmàcia europea als que Plini el Vell anomena Tauri scythae, i diu que eren una barreja dels tauri i els escites. Els seus territoris estaven a l'oest del iazigs i Estrabó diu que el districte on vivien tenia el nom de Tauroescítia.

## Referències

* ↑ Smith, William (ed.). «Tauroscythae». Dictionary of Greek and Roman Geography (1854). [Consulta: 7 agost 2021].
# Districte de París

El Districte de París és l'únic districte del departament de París, a la regió de l'Illa de França. Té 20 cantons (anomenats també districtes municipals) i un únic municipi, París, que és la capital.
# Adams (cràter marcià)

Adams és un cràter d'impacte del planeta Mart al sud-est del cràter Achar i al nord-est del cràter Ajon, a 30.8° nord i 163° est. L'impacte va causar un clot de 95 quilòmetres de diàmetre. El nom va ser aprovat l'any 1973 en honor de l'astrònom nord-americà Walter S. Adams (1876-1956).

## Referències

* ↑ "Adams (cràter marcià)". Gazetteer of Planetary Nomenclature. USGS Astrogeology Research Program. (anglès)

## Enllaços externs

* «Localitzador d'estructures astrogeològiques». Google Mars.
# Filòstrat

Filòstrat és el nom dels següents personatges:
* Filòstrat de Colonos, orador grec.
* Filòstrat de l'Epir, polític epirota.
* Filòstrat (orador), orador grec
* Filòstrat d'Atenes, escriptor grec
* Filòstrat de Lemnos, orador gec
* Filòstrat l'Egipci, filòsof grecoromà
* Filòstrat (historiador), historiador grec
# Neoperla bicornuta

Neoperla bicornuta és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a la Xina.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Yang, D. & C. Yang, 1995. Acta Agric. Univ. Pekinensis 21(2):224.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)

## Enllaços externs

* Encyclopedia of Life (anglès)
* BioLib (anglès)
# Antonio Sánchez Lucas

Antonio Sánchez Lucas (Almodóvar del Río, 3 de novembre de 1937) és un polític català d'origen andalús, senador en la VI Legislatura.

## Biografia

Establert a Tarragona, ha treballat de ramader i com a membre del PSC-PSOE ha estat regidor de l'Espluga de Francolí el 1979-1983 i el 1987-1991, i fou escollit alcalde a les eleccions municipals espanyoles de 1991. A les eleccions generals espanyoles de 1996 fou escollit senador per la província de Tarragona. Ha estat vicepresident segon de la Comissió Especial per a l'estudi dels problemes del Medi Rural, a més del primer cap d'agrupament l'estornell i comissari de la demarcació de Tarragona, i també de formació professional Agropecuaria.
A les eleccions municipals espanyoles de 1999 fou novament escollit alcalde de l'Espluga de Francolí. També ha estat conseller Comarcal de la Conca de Barberà i diputat de la Diputació de Tarragona.
El gener de 2014 es va adherir a la crida "Socialistes pel Referèndum".

## Referències

* ↑ Vint anys del tornado de l'Espluga a naciodigital.cat, 31 d'agost de 2014
* ↑ Alcaldes de l'Espluga de Francolí Arxivat 2015-07-15 a Wayback Machine. a municat.gencat.cat
* ↑ Web del PSC de Tarragona
* ↑ Adhesions a la crida "Socialistes pel Referèndum"
# Aissulu Tinibekova

Aissulu Tinibekova (kirguís: Айсулуу Тыныбекова; Província de Jalal-Abad, 4 de maig de 1993), és una lluitadora kirguís de lluita lliure. Va participar en els Jocs Olímpics de Londres 2012 en la categoria de 63 kg, aconseguint un 13è. posat. Va competir en quatre campionats mundials. Es va classificar en la setena posició en 2013. Va obtenir una medalla de bronze en els Jocs Asiàtics de 2014 i un 11è lloc en 2010. Va guanyar tres medalles en Campionats Asiàtics, d'or en 2016. Tercera en Universiada 2013 i Campionat Mundial de Júniors de l'any 2013.

## Referències

* ↑ «Biography and Olympic Results». sports-reference.com. Arxivat de l'original el 2016-03-06. [Consulta: 14 febrer 2016].

## Enllaços externs

* Perfil en la pàgina iat.uni-leipzig.de (en anglès)
# Diaphanorama
## Definició

Un diaphanorama és un invent ideat pel suís Franz Niklaus König i l'origen del qual es troba en els diorames d'inicis del segle XIX i en els panorames del segle xviii. Es tracta d'una fotografia tridimensional, que acostuma a haver estat realitzada sobre una placa de vidre i de la qual destaca la propietat de la translucidesa, és a dir, que deixa traspassar la llum. L'acabat final sol dur-se a terme sobre paper pintat a l'aquarel·la a la part del darrere i queda adherida a un marc de forma corbada amb l'objectiu de proporcionar-li sensació panoràmica. La part posterior es tapa amb un llenç diàfan, el qual també s'adhereix al marc.

## Funcionament

Tot això es transfereix a una caixa col·locant-hi, en el seu interior i darrere la imatge, una llum que permeti el seu visionament. En els seus orígens, la font de llum utilitzada era la d'una vela, posteriorment, una bombeta incandescent i, finalment, una llum freda. En els exemples de diaphanorama més desenvolupats se'ls aplicava un mecanisme reostàtic mitjançant el qual es podia graduar la llum de darrere de la imatge. Així es podia crear la il·lusió de l'alba i el capvespre i diferents efectes buscats a través d'aquestes imatges, com ara el dia i la nit.
La majoria de les reproduccions presenten una mena de forats en llocs estratègics, que amb la combinació de diferents nivells de gruix, creen l'efecte d'un fanal, d'un canelobre o de la lluna.

## Història

Franz Niklaus König, pintor i escenògraf especialitzat en les pintures paisatgístiques, utilitzà la tècnica per transmetre mitjançant les seves imatges una gran sensació de profunditat i realisme. Els diaphanorames originals estaven aparentment pintats sobre paper transparent i es desconeix quan el vidre passà a ser el mitjà de treball. König va escriure sobre la seva obra en un llibre titulat 1765-1832.
Durant la primera dècada del segle xix, Franz Niklaus König va dur a terme diversos experiments de pintures sobre teles transparents i no fou fins al 1815, que va inaugurar la seva Exposition du Diaphanorama de la Suisse, la qual es tractava d'una sèrie de vuit paisatges a l'aquarel·la sobre paper parcialment oleat, sal produïda a través de la barreja entre un àcid oleic i una base, en certa manera ratllat sobre la superfície posterior per obtenir diferents graus de transparències, ja que les pintures estaven il·luminades per la part del darrere, mostrades al públic en un ambient semiobscur.

## Referències

* ↑ «Tesauros - Diccionarios del patrimonio cultural de España - Diaphanorama». [Consulta: 28 novembre 2022].
* ↑ Peñuelas, O; Cerdá, E; Bustos, A; Manteiga, E; Martínez, O Critical Care, 10, Suppl 1, 2006, pàg. P425. DOI: 10.1186/cc4772. ISSN: 1364-8535.
* ↑ skullsinthestars. «Dr. SkySkull in Amsterdam: Optics in the Rijksmuseum» (en anglès), 02-07-2017. [Consulta: 29 novembre 2022].
# AJE

AJE té els següents significats:
* Al Jazeera English, canal de televisió de notícies en anglès de la cadena Al Jazeera
* Colonial AJE (de l'acrònim amb els prenoms dels seus fundadors Antonio-Jesús-Eladio), empresa productora cinematogràfica històrica d'Espanya
* American Journal of Epidemiology, revista acadèmica de referència en epidemiologia
# Filòstrat de l'Epir

Filòstrat de l'Epir (en llatí Philostratus, en grec antic Φιλόστρατος) fou un polític epirota del segle ii aC.
L'any 170 aC va estar implicat en un complot per capturar el cònsol romà Aulus Hostili Mancí quan anava a Tessàlia passant per l'Epir, amb l'objectiu d'entregar-lo al rei Perseu de Macedònia. Hauria tingut èxit si el cònsol no hagués desviat el seu camí. El 169 aC apareix cooperant a l'Epir amb el general macedoni Cleves, contra Appi Claudi Centó, segons diuen Polibi i Titus Livi.

## Referències

* ↑ 5.Philostratus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 323
# Neoperla asperipenis

Neoperla asperipenis és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a l'Índia: Meghalaya.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Zwick, P., 1980. A: Zwick, P. & Sivec. Beitrage zur Kenntnis der Plecoptera des Himalaja. Entomol. Basil. 5:126.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ Checklist of Indian Stoneflies (Insecta: Plecoptera) (anglès)

## Enllaços externs

* Encyclopedia of Life (anglès)
* BioLib (anglès)
# Aristobul

Aristobul és el nom dels següents personatges:
* Aristobul de Cassandrea, historiador i un dels companys d'Alexandre el Gran
* Aristobul d'Alexandria, filòsof peripatètic del segle ii aC
* Aristobul I de Judea, rei de Judea (107-103 aC)
* Aristobul II de Judea, rei de Judea (66-63 aC)
* Aristobul III de Judea, gran sacerdot de Judea (36 aC)
* Aristobul IV de Judea, fill d'Herodes el gran i de Mariamne I, i nebot de l'anterior
* Aristobul el Jove, fill de l'anterior
* Aristobul de Calcis, rei de Calcis i d'Armènia (55-72 dC)
* Aristobul, pintor grec
# Acroceras

Acroceras és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Acroceras amplectens Stapf
* Acroceras attenuatum Renvoize
* Acroceras basicladum Stapf
* Acroceras boivinii (Mez) A.Camus
* Acroceras bosseri A.Camus
* Acroceras calcicola A.Camus
* Acroceras chaseae Zuloaga et Morrone
* Acroceras crassiapiculatum (Merr.) Alston
* Acroceras diffusum L.C.Chia
* Acroceras elegans A.Camus
* Acroceras excavatum (Henrard) Zuloaga et Morrone
* Acroceras fluminense (Hack.) Zuloaga et Morrone
* Acroceras gabunense (Hack.) Clayton
* Acroceras hubbardii (A.Camus)Clayton
* Acroceras ivohibense A.Camus
* Acroceras lateriticum A.Camus
* Acroceras macrum Stapf
* Acroceras mandrarense A.Camus
** Acroceras mandrarense ssp eromoense A.Camus
** Acroceras mandrarense ssp mananarense A.Camus
* Acroceras manongarivense A.Camus
* Acroceras munroanum (Balansa) Henrard
* Acroceras oryzoides Stapf
* Acroceras parvulum A.Camus
* Acroceras paucispicatum (Morong) Henrard
* Acroceras pilgerianum Schweick.
* Acroceras ridleyi (Hack. ex Ridl.) Stapf
* Acroceras sambiranense A.Camus
* Acroceras seyrigii A.Camus
* Acroceras sparsum Stapf
* Acroceras tenuicaule A.Camus
* Acroceras tonkinense (Balansa)Henrard
* Acroceras zizanioides (Kunth) Dandy

## Enllaços externs

* Acroceras a la Xina
# Ternate (desambiguació)

«Ternate» té aquests significats:
* Geografia:
** Ternate, illa i ciutat de l'arxipèlag de les Moluques, a Indonèsia.
** Ternate, municipi italià de la Llombardia, a la província de Varese.
** Ternate, municipi filipí de l'illa de Luzon, a la província de Cavite.
* Història:
** Sultanat de Ternate, antic regne musulmà d'Indonèsia.
# Daniel Auer

Daniel Auer (26 d'octubre de 1994) fou un ciclista austríac, professional des del 2013 fins al 2023. El seu darrer equip des del 2020 va ser el WSA KTM Graz p/b Leomo.

## Palmarès

* 2016
** Vencedor d'una etapa a la Cursa de la Pau sub-23
* 2017
** Vencedor d'una etapa a la Triptyque des Monts et Châteaux
* 2018
** 1r al Gran Premi Kranj
* 2019
** 1r a la Visegrad 4 Bicycle Race
* 2021
** Vencedor d'una etapa a la Belgrad-Banja Luka
** Vencedor d'una etapa al Tour de Szeklerland
** Vencedor d'una etapa al Giro del Friül-Venècia Júlia
* 2022
** 1r a l'Umag Trophy
** 1r al Gran Premi Slovenian Istria

## Referències

* ↑ «WSA KTM Graz». UCI.org. Union Cycliste Internationale. Arxivat de l'original el 6 març 2021. [Consulta: 6 març 2021].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Adelopoma stolli

Adelopoma stolli és una espècie de mol·lusc gastròpode terrestre pertanyent a la família Cyclophoridae que es troba a Guatemala i Nicaragua.

## Referències

* ↑ uBio (anglès)
* ↑ The Taxonomicon (anglès)
* ↑ Perez, A.M. (1996). "Adelopoma stolli." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 15 agost 2023]
* ↑ Encyclopedia of Life (anglès)